Përtej humbjes ndaj Polonisë ditën e djeshme në "Air Albania", ajo që na shqetëson më shumë ishte sjellja e një grupi tifozësh të papërgjegjshëm që sulmuan me shishe uji lojtarët kundërshtarë në dy momente ndryshme.
Kjo detyroi arbitrin kryesor në minutën e 78 të ndërpriste për disa minuta ndeshjen. Ditën e sotme FIFA bëri një paralajmërim të ashpër për incidentet e krijuara në stadium, teksa gazetarët polakë nuk kanë ngurruar të bëjnë publike fakte të tjera.
Një prej tyre i pranishëm në stadium ka bërë një postim në "Twitter" ku duket qartë se tifozët "kuqezinj" nuk kanë gjuajtur vetëm me shishe, por edhe me çakmakë dhe telefona.
— Szymon Borczuch (@SzymonBorczuch) October 12, 2021
Në një video të publikuar ditën e sotme shihet se edhe nga kampi polak nuk ka qenë të "urtë" dhe "loja" me shishe i ka pëlqyer edhe atyre pasi ata kanë sulmuar tifozët shqiptarë në tribunën përballë.
Nuk dihet nëse për to do të ketë ndonjë ndëshkim, ndërsa për ne pritet një dënim shëmbullor.